Angolan katolinen yliopisto

Angolan katolinen yliopisto (port. Universidade Católica de Angola, lyhennys UCAN) on vuonna 1997 perustettu, Angolan pääkaupunki Luandassa toimiva yksityinen yliopisto. Opetuskieli on portugali. Opiskelijoita on noin 5 000 ja professoreja noin 250. Pääosa koulutusohjelmista tähtää kandidaattitasolle eli alempaan korkeakoulututkintoon. Yliopistoon kuuluu viisi tiedekuntaa ja kolme instituuttia (instituto superior). Tiedekunnat ovat: Talouden ja johtamisen tiedekunta, teknillinen tiedekunta, humanistinen tiedekunta, oikeustieteellinen tiedekunta ja teologinen tiedekunta. Angolan katolinen yliopisto on Angolan arvostetuimpia. Lähteet